রবিবার জিতলেন অস্ট্রেলিয়ান ওপেন সুপার সিরিজ। স্বপ্নের ফর্মে রয়েছেন ভারতের ব্যাডমিন্টন তারকা। চ্যাম্পিয়ন হওয়ার পর দেশের প্রধানমন্ত্রী প্রশংসা করে বলেছেন, ‘‌দেশকে গর্বিত করল শ্রীকান্ত।’‌ পশ্চিমবঙ্গের মুখ্যমন্ত্রী মমতা ব্যানার্জিও টুইটে অভিনন্দন জানিয়েছেন শ্রীকান্তকে। পুরুষদের ফাইনালে চীনের চেন লংকে ২২–২০, ২১–১৬ ফলে হারালেন শ্রীকান্ত। স্ট্রেট সেটে এল জয়। দুটো গেমেই হাড্ডাহাড্ডি লড়াই হল। তবে শেষ হাসি হাসলেন ভারতীয় তরুণই।